ได้โทรไปสอบถามที่คลีนิคเค้าบอกว่ารอประจำเดือนมาแล้วไปฉีดใหม่ ช่วงที่รอประจำเดือนมาถ้ามีเพศสัมพันธ์แต่หลังนอกจะมีโอกาสท้องไหมคะ หนูฉีดมา 22 เข็มแล้วค่ะ
สวัสดีค่ะ ยาฉีดคุมกำเนิดชนิดที่ฉีดทุก 1 เดือนนั้น เป็นยาฉีดชนิดฮอร์โมนรวม ซึ่งจะคล้ายกับการทานยาเม็ดคุมกำเนิด คือเมื่อหยุดฉีด ประสิทธิภาพในการป้องกันการตั้งครรภ์ก็จะหมดลงในทันที ดังนั้น หากจะมีเพศสัมพันธ์ ก็ควรใช้ถุงยางอนามัยในการป้องกันไปก่อนค่ะ เพราะการใช้วิธีการหลั่งนอกนั้น มีประสิทธิภาพในการป้องกันการตั้งครรภ์ที่ต่ำ คือมีโอกาสตั้งครรภ์ได้ประมาณ 4%-22%หลังจากหยุดฉีดยาคุมไปแล้วประมาณ 4-5 สัปดาห์ ประจำเดือนก็มักจะมา แต่ในบางราย อาจเร็วหรือช้ากว่านี้ก็ได้ค่ะ และเมื่อประจำเดือนมาแล้ว ก็ควรไปฉีดภายใน 1-5 วันนับจากวันแรกที่มีประจำเดือนมาค่ะ